1. ΒΑΣΙΛΙΚΟΝ ΔΙΑΤΑΓΜΑ της 14/31 Αυγ. 1950 Περί επεκτάσεως των αρμοδιοτήτων του Νομάρχου επί θεμάτων αρμοδιότητος του Υπουργείου Εργασίας. Έχοντες υπ' όψη το άρθρον 133 του Β.Δ. της 5/8 Οκτ. 1949 "περί κωδικοποιήσεως εις ενιαίον κείμενον νόμου των ισχυουσών διατάξεων νόμων, περί Νομαρχών, Επάρχων, Νομαρχιών και Γραφείων Επάρχων", προτάσει του Ημετέρου Υπουργικού Συμβουλίου, μετά την υπ' αριθ. 268 της 7 Ιουν. 1950 σύμφωνον γνωμοδότησιν του Συμβουλίου της Επικρατείας, απεφασίσαμεν και διατάσσομεν: Άρθρον μόνον Μεταβιβάζονται εις τους Νομάρχας αι επόμεναι αρμοδιότητες, ας μέχρι τούδε ήσκουν ο Υπουργός Εργασίας ή οι Γενικοί Διοικηταί. Α)Η επί της εφαρμογής της νομοθεσίας περί Κυριακής αναπαύσεως (Π.Δ. της 8/14 Μαρτ. 1950 "περί κωδικοποιήσεως των νόμων, περί Κυριακής αναπαύσεως") αρμοδιότητος του Υπουργού Εργασίας ή του Γενικού. Β)Επί πλέον της εν τω άρθρω 46 του Α.Ν. 1179 του 1938 "περί των Νομαρχών" οριζομένης αρμοδιότητος, η τήρησις μητρώου των εν τη περιφερεία του Νομού εδρευόντων αλληλοβοηθητικών σωματείων και επαγγελματικών οργανώσεων και η συλλογή, επεξεργασία και δημοσίευσις στατιστικών στοιχείων αναφερομένων εις την καθόλου επαγγελματικήν οργάνωσιν των μισθωτών της περιφερείας του Νομού. Γ)α)Η συγκρότησις των Πρωτοδικειακών Επιτροπών Προνοίας Παλαιών Πολεμιστών, πλην των Πρωτοδικείων Αθηνών και Πειραιώς (άρθρ. 7 Α.Ν. 244 της 14/17 Οκτ. 1936 "περί τροποποιήσεως και συμπληρώσεως και καταργήσεως διατάξεων του από 28/31 Οκτ. 1935 Α.Ν. "περί προστασίας εφέδρων παλαιών πολεμιστών". β)Η συγκρότησις των κατά τόπους Επιτροπών επαγγελματικών βιβλιαρίων αρτεργατών, πλην των περιφερειών Αθηνών - Πειραιώς (Β.Δ. 9/18 Σ/βρίου 1939 "περί τροποποιήσεως των ισχυουσών διατάξεων περί χορηγήσεως επαγγελματικών βιβλιαρίων αρτεργατών". γ)Η συγκρότησις των γνωμοδοτικών Συμβουλίων των Γραφείων Ευρέσεως Εργασίας της τέως Διοικήσεως Πρωτευούσης και Ελευσίνος (Διάταγμα της 14/19 Νοεμ. 1935 "περί γνωμοδοτικών Συμβουλίων των Γραφείων Ευρέσεως Εργασίας". δ)Η χορήγησις επαγγελματικών ταυτοτήτων των Εφημεριδοπωλών (άρθρον 54 Α.Ν. 1093 της 9/22 Φεβρ. 1938 "περί δημοσιογραφικών οργανώσεων". ε)Η συγκρότησις των Τοπικών Επιτροπών Ταμείου Ασφαλίσεως Ανεργίας (Α.Ν. 1255 της 31/31 Οκτ. 1949 "περί τροποποιήσεως ενίων διατάξεων του Νόμου 118/1945, "περί ασφαλίσεως κατά της ανεργίας των μισθωτών των βιομηχανικών επιχειρήσεων και του Ν.Δ. της 8/11 Μαΐου 1940 "περί επεκτάσεως του Νόμου 118/1945 εις τας βιομηχανικάς, επαγγελματικάς, εμπορικάς επιχειρήσεις κ.λπ. και επικυρώσεως των αποφάσεων περί επιδοτήσεως των ανέργων Ναούσης") ως και εν γένει η συγκρότησις των τοπικών επιτροπών απάντων των Οργανισμών Κοινωνικής Πολιτικής αρμοδιότητος Υπουργείου Εργασίας. Δ)α)Η υπό της κειμένης νομοθεσίας παρεχομένη εις τον Υπουργόν Εργασίας ή τους Γενικούς Διοικητάς αρμοδιότης διορισμού του υπηρετικού προσωπικού και του πάσης φύσεως επί συμβάσει προσλαμβανομένου τοιούτου των εν τω Νομώ λειτουργούντων Οργανισμών Κοινωνικής Ασφαλίσεως, Δημοσίου Δικαίου των οποίων η έδρα ευρίσκεται εν τη περιφερεία αυτού. β)Η υπό της κειμένης νομοθεσίας παρεχομένη εις τον Υπουργόν Εργασίας ή τους Γενικούς Διοικητάς πειθαρχική δικαιοδοσία επί του προσωπικού των εν τω Νομώ λειτουργούντων Οργανισμών Κοινωνικής Ασφαλίσεως, Δημοσίου Δικαίου η έδρα των οποίων ευρίσκεται εν τη περιφερεία αυτού, τουτέστιν η έγκρισις προτάσεων των οικείων οργάνων περί επιβολής πειθαρχικών ποινών, πλην των τοιούτων των συνεπαγομένων λύσιν της υπαλ(Μετά την σελ. 54) Σελίς 54,1 302 Αρμοδιότητα Νομάρχη σε εργατικά ζητήματα 15.Α.η.1 ληλικής σχέσεως. γ)Η υπό της κειμένης νομοθεσίας παρεχομένη εις τον Υπουργόν Εργασίας ή τους Γενικούς Διοικητάς αρμοδιότης λύσεως αμφισβητήσεων ως προς την υπαγωγήν ή μη προσώπου τινός εις την ασφάλισιν των εν τω Νομώ λειτουργούντων Οργανισμών Κοινωνικής Ασφαλίσεως, Δημοσίου Δικαίου η έδρα των οποίων ευρίσκεται εν τη περιφερεία αυτού. δ)Η έγκρισις αποφάσεων των αρμοδίων Συλλογικών Οργάνων περί χορηγήσεως μεμονωμένων προσωπικών δανείων εις ησφαλισμένους συνταξιούχους και το προσωπικόν των εν τω Νομώ λειτουργούντων Οργανισμών Κοινωνικής Πολιτικής, η έδρα των οποίων ευρίσκεται εν τη περιφερεία αυτού, τηρουμένων πάντως των οικείων καταστατικών διατάξεων και των όρων και περιορισμών, των καθωρισμένων δια γενικών αποφάσεων του Υπουργού Εργασίας. ε)Η εξέτασις παραπόνων των ησφαλισμένων, των εργοδοτών και εν γένει παντός έχοντος έννομον συμφέρον κατά πράξεων των οργάνων των εν τη περιφερεία του Νομού λειτουργουσών υπηρεσιών Οργανισμών Κοινωνικής Ασφαλίσεως Δημοσίου Δικαίου. Εις τους Ημέτερους επί των Εσωτερικών και Εργασίας Υπουργούς ανατίθεμεν την δημοσίευσιν και εκτέλεσιν του παρόντος Διατάγματος. Σελίς 54,2 303 15.Α.η.1 Αρμοδιότητα Νομάρχη σε εργατικά ζητήματα 